Сәғитов Рәсүл Хәсән улы

**Сәғитов Рәсүл Хәсән улы** (14 март 1964 йыл) — башҡорт радиожурналисы, яҙыусы һәм тәржемәсе. Рәсәйҙең һәм Башҡортостандың Журналистар һәм Яҙыусылар союздары ағзаһы. Рәсәй Федерацияһының атҡаҙанған мәҙәниәт (2016), Башҡортостан Республикаһының атҡаҙанған матбуғат һәм киң мәғлүмәт хеҙмәткәре (2004), Башҡортостан Хөкүмәтенең Шәһит Хоҙайбирҙин исемендәге премияһы лауреаты (2005).

## Биографияһы
Рәсүл Хәсән улы Сәғитов 1964 йылдың 14 мартында Башҡорт АССР-ының (хәҙер Башҡортостан Республикаһы) Бөрйән районы Нәби ауылында тыуған.

1981 йылда Иҫке Монасип урта мәктәбен тамамлағандан һуң, бер нисә ай «Ҡыҙыл таң» колхозында эшләй, ноябрҙә комсомол юлламаһы менән райондың «Таң» гәзите редакцияһына эшкә ебәрелә.

Чита ҡалаһында Хәрби-Һауа Көстәрендә хеҙмәт итеп ҡайтҡас (1982—1984), Башҡорт дәүләт университетының филология факультетында юғары белем ала (1990).

1990—1991 йылдарҙа — Белорет районының «Урал» гәзите хеҙмәткәре, Белорет ҡалаһының 1-се мәктәбендә уҡытыусы.

1991 йылда «Башҡортостан» дәүләт телевидение һәм радиотапшырыуҙар компанияһына күсә: «Башҡортостан эфиры» гәзите хәбәрсеһе, радиотапшырыуҙар студияһында өлкән мөхәррир, телевидениела ижтимағи-сәйәси программалар ижад берекмәһе етәксеһе, «Башҡортостан эфиры» гәзитенең баш мөхәррире, радиола комментатор, БР «Башҡортостан» дәүләт телевидение һәм радиотапшырыуҙар компанияһы дәүләт унитар предприятиеһының (2023 йылдың 17 февраленән "Башҡортостан" телевидение һәм радиотапшырыуҙар компанияһы акционерҙар йәмғиәте) «Юлдаш» радиоһында ижтимағи-сәйәси тапшырыуҙар бүлеге етәксеһе була.

2025 йылдың 3 февраленән — «Башҡортостан» телевидение һәм радиотапшырыуҙар компанияһы акционерҙар йәмғиәтенең «Ашҡаҙар» радиоһы баш белгесе.

‎Башҡортостан Республикаһы Президенты ҡарамағындағы Дәүләт хеҙмәте һәм идара итеү академияһының юридик факультетын (1998) тамамлай, Мәскәү Телевидение һәм радио хеҙмәткәрҙәре һөнәрен камиллаштырыу институтында уҡый (2001).

## Йәмәғәт эшмәкәрлеге
* Башҡортостан Республикаһының Йәмәғәт Палатаһы ағзаһы.
* Башҡортостан Яҙыусылар союзы идараһы ағзаһы.
* Рәсәй һәм Башҡортостан Журналистар союзы ағзаһы.
* «Шоңҡар» журналы мөхәрририәте ағзаһы.

## Радиожурналистикалағы хеҙмәттәре
«Даирә», «Асыҡ студия», «Заман һулышы» радиотапшырыуҙары, «Үткән заман», «Мең туғыҙ йөҙ илле алты», «Мең туғыҙ йөҙ етмеш биш» күп сериялы документаль радиофильмдары, «Тарих теҙмәһе» күп сериялы документаль телевизион фильмы, кескәй радиоспектаклдәр, бер нисә нәфис кинофильмдың башҡортсаға тәржемәһе.
### «Асыҡ студия»

## Әҙәби ижады
Ун ике йыйынтыҡта баҫылған хикәйәләре һәм новеллалары уҡыусылар тарафынан йылы ҡабул ителде. Урыҫ телендәге яҙмалары республикала нәшер ителгән «Бельские просторы», «Ватандаш», «ЛИФФТ» журналдарында, шулай уҡ Мәскәүҙә сыҡҡан «Журналист», «Журналистика и медиарынок» журналдарында, «Литературная газета»ла донъя күрҙе.

## Китаптары

## Йыйынтыҡтарҙа

## Гәзит һәм журналдарҙа баҫылған әҫәрҙәре, мәҡәләләре, интервьюлары
) өҫтәрәк яҙығыҙ -->

## Әҙип тураһында матбуғатта

## Маҡтаулы исемдәре һәм башҡа бүләктәре

## Иҫкәрмәләр

## Сығанаҡтар
* Башкирская энциклопедия . Сагитов Расуль Хасанович
* Башҡорт энциклопедияһы. Сәғитов Рәсүл Хәсән улы
* Башкирское издательство «Китап» имени Зайнаб Биишевой. Сайт. Главная > Наши авторы Расуль Сагитов 
* Журналисты России. XX—XI. Энциклопедия.
* Писатели земли башкирской. Справочник / (сост.: Р. Н. Баимов, Г. Н. Гареева, Р. Х. Тимергалина). Переработанное и дополненное второе издание. — Уфа: Китап, 2015. — 672 с. ISBN 978-5-295-06338-1
* Лауреаты премии имени Шагита Худайбердина (авт.-сост.: Ф. Ш. Кудакаев, Р. З. Хажиев. — Уфа: Китап, 2016.-192 с. ISBN 978-5-295-06511-8
* 

## Һылтанмалар
* Союз писателей РБ Сайт
* Ведущий башкирского радио: «Юбилей республики — хороший повод для пристального внимания к истории родного края». «Башинформ» мәғлүмәт агентлығы, 2018 йыл, 17 август
* , 2011, 31 декабрь. http://bash.bashgazet.ru/obshestvo/1054-2011-yyla-rhmtlemen.html
* , 2012 йыл, 26 ғинуар. http://bash.bashgazet.ru/kultura-i-literatura/1430-rsl-sitov-avtograf-tarata.html
* , 2012 йыл, 13 апрель. http://bash.bashgazet.ru/kultura-i-literatura/2767-hikmt.html
* , 2012 йыл, 7 сентябрь. http://bash.bashgazet.ru/kultura-i-literatura/4952-hikmtle-hikylr.html
* Бельские просторы, 2012, № 12
* , 2014 йыл, 19 февраль. http://bash.bashgazet.ru/belem/11910-ybt-sbap-bulyr.html 
* Известному журналисту Расулю Сагитову — 50 лет
* Башҡорт радиожурналисы федераль журналда мәҡәлә шәлкемен баҫтыра